Public procurement notice: Contract Notice
Published: 2022-10-17
Buyer: BKK Budapesti Közlekedési Központ Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 48800000 | 48820000: Servers | 72500000
Submission deadline: 2022-11-17
Award criteria: The most economic tender

Technical requirements: Nyertes ajánlattevő feladata Ajánlatkérő részére szerver hosting szolgáltatás nyújtása 12 hónap időtartamban nettó 90 000 000 Ft keretösszeg erejéig, mely összeg 100 százalékára Ajánlatkérő lehívási kötelezettséget vállal.
Ajánlatkérő szervergépeinek magas technikai színvonalú elhelyezése, az ezzel kapcsolatos technikai, szakmai szolgáltatások nyújtása. A zavartalan működési feltételek, a színvonalas technikai környezet és a folyamatos nagy sávszélességű kapcsolat biztosítása a szerverek és a távközlési berendezések számára.
7 db szabványos, 19”-os 42U magas (1970x600x1200) rack szekrény elhelyezése. Minden rack szekrényhez legalább 2 db független betáplálást biztosító IEC320 villamos elosztósáv és hálózati csatlakozó legyen biztosított. A szerződés során (Ajánlatkérő külön eseti megrendelés alapján) újabb szabványos, 19”-os 42U magas (1970x600x1200) rack szekrények egy helyen történő elhelyezésére alkalmas terület biztosítása, az előzőekben felsorolt műszaki paraméterekkel együtt.
Ajánlatkérő fenntartja a jogot a tervezett mennyiség megváltoztatására és nem garantálja azok lehívását csak tényleges igény esetén. A feltüntetett adatok tehát csak tervezettek, azok számától Ajánlatkérő a keretösszeg erejéig eltérhet! Ajánlatkérő a keretösszeg mennyiségétől +30%-kal eltérhet.
Teljes terhelésű (kb 1360 kg) szabványos (19”-os, 42U magas (1970x600x1200) rack szekrény össztömegét tűrő födém\álpadló biztosítása.
Elektromos helyiségekre előírt tűzvédelem. Érzékelők - a mennyezeten - és automatikus, gázzal oltó tűzoltórendszer.
Legfeljebb 22 ± 2°C-ot tartó, redundáns klimatizációs rendszer, amely az álpadló alól, a rack szekrényeken keresztül végzi a hűtést. A maximális páratartalom 50% lehet (MSZ EN 300 019-1-3:2003 3.1 osztály: Szabályozott hőmérsékletű elhelyezés szabvány szerint).
A rack szekrények elektromos (erősáramú) és adatkommunikációs (gyengeáramú) kábelezése az álpadlón keresztül történik, teljes körű Cross Connect megoldással.
Az épületbe külső irányból belépő és az épületen belül haladó kábelútvonalakat és címkézéseket nyilvántartó rendszer, amely megkönnyíti az új telepítést és a visszabontásokat.
Rack szekrényenként egyedileg és betáplálásonként, szabályosan megszakítható (kismegszakító vagy egyedi kapcsoló) erősáramú betáplálás.
Redundáns, külön almérővel biztosított, 3 fázisú erősáramú betáplálás. Az áramellátás biztosítását a szekrényeknek külön almérővel kell megoldani.
- A gépteremben legyen kamerás megfigyelőrendszer. A kamerás megfigyelőrendszer Ajánlatkérő területére vonatkozó felvételeit az erre vonatkozó jogszabályban meghatározott maximális 30 napig kell megőrizni és igény szerint a visszanézés lehetőségét biztosítani.
- Csak előre rögzített személyek belépése engedélyezett fényképes és személyi azonosításra alkalmas okmányok mellett.
DDoS hálózati (Layer3, Layer4) szintű védelem. A DDoS hálózati szolgáltatás automatikus vagy manuális DDoS védelmet kell, hogy nyújtson sávszélességet felemésztő vagy kapcsolatalapú (Layer3 (IP) vagy Layer4 (TCP/UDP) szintű támadások esetén. A megoldásnak biztosítania kell a folyamatos monitorozó felületet, továbbá riportfelületet kell, hogy tudjon biztosítani. A megoldás riportolási időszakokat; napi, heti, havi és éves riportokat kiadására alkalmas kell legyen. Az adminisztrációs felület vékonykliens alapú (jellemzően webes) kell legyen.
Ajánlattevő a telekommunikációs szolgáltatásokat saját infrastruktúráján köteles biztosítani, alvállalkozók igénybevétele nem elfogadott.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában az olyan gazdasági szereplő, akivel szemben a Kbt. 62. § (1) és (2) bekezdésben foglalt kizáró okok bármelyike fennáll. Az eljárásból kizárásra kerül az ajánlattevő, alvállalkozó vagy alkalmasság igazolásában részt vevő gazdasági szereplő, aki a Kbt. 62. § (1) és (2) bekezdésben szereplő kizáró okok valamelyike hatálya alá tartozik vagy a részéről a kizáró ok az eljárás során következett be [Kbt. 74. § (1)]. Ajánlattevőnek a 321/2015. (X.30.) Kr. 1. § (1) szerint, a Korm. rendelet II. Fejezetében (2-4. §) foglaltaknak megfelelően az egységes európai közbeszerzési dokumentum (EEKD vagy ESPD) benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. Az EEKD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Az alkalmasság igazolásában részt vevő szervezet vonatkozásában a 321/2015. (X.30.) Kr. 3. § (3) szerint kell az EEKD-t benyújtani. Az ajánlatban az EKR-ben elérhető elektronikus űrlap igénybevételével be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bek szerinti kizáró okok hatálya alá eső alvállalkozót. [Kbt. 67. § (4)] Az értékelési szempontra figyelemmel legkedvezőbbnek tekinthető ajánlattevőnek és adott esetben további ajánlattevő(k)nek az ajánlatkérő felhívása alapján a 321/2015. (X.30.) Kr. 1. § (2) bekezdésnek megfelelően, a Korm. rendelet III. Fejezetében (8., 10. és 12-16. §) foglaltaknak megfelelően kell részletesen igazolnia/igazolniuk, hogy nem tartozik/tartoznak az eljárásban előírt kizáró okok hatálya alá. A 321/2015. (X.30.) Kr. III. Fejezetében meghatározott igazolási módok a Korm. rendelet V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. Nem Magyarországon letelepedett gazdasági szereplők esetén ajánlatkérő az igazolások hitelességét a 321/2015. (X.30.) Kr. VI. Fejezetnek megfelelően ellenőrzi. A 321/2015. (X.30.) Kr. 13. § alapján folyamatban lévő változásbejegyzési eljárás esetében Ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Az Ajánlattevőnek nyilatkoznia kell az ajánlatban (EKR űrlap formájában), hogy esetében van-e folyamatban változásbejegyzési eljárás; nemleges nyilatkozat is csatolandó. AK felhívja a figyelmet a Kbt. 41/A. § (4)-(5) bekezdésére, valamint a Kbt. 65.§ (11a) bekezdésére. Ajánlatkérő felhívja a figyelmet a 321/2015. (X.30.) Kr. 1. § (7) bekezdésére. A Kbt. 64. § alapján élhet gazdasági szereplő az öntisztázás jogintézményével. Közös ajánlattevőknek külön-külön kell nyilatkozniuk a kizáró okokkal kapcsolatban, a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg.